laion/Wikipedia-Exotic huggingface dataset:
Aabel-Keramim

Aabel-Keramim (heebrea keeles אָבֵל כְּרָמִים 'viinamägede tasandik') oli Piiblis mainitud ammonlaste linn või küla Palestiinas, Jordani jõest ida pool. Ja Jefta andis Issandale tõotuse ning ütles: "Kui sa tõesti annad ammonlased minu kätte, siis see, kes iganes väljub mu koja ustest mulle vastu, kui ma ammonlaste juurest pöördun rahuga tagasi, kuulugu Issandale ja ma ohverdan ta põletusohvriks!" Siis Jefta läks ammonlaste vastu, et nendega sõdida, ja Issand andis nad tema kätte. Ja ta lõi neid väga suures tapluses Aroerist kuni Minniti teelahkmeni, kahtkümmend linna, ja kuni Aabel-Keramimini; nõnda alandati ammonlased Iisraeli laste ees. (Kohtumõistjate raamat 11:30–33) Linna asukoht ei ole täpselt teada. Eusebiose ja Hieronymuse järgi oli selle koha peal küla, mis asus 6...7 Rooma miili (umbes 10 km) kaugusel ammonlaste linnast Rabbast (praegu ‘Ammān). Eusebiose ja Hieronymuse ajal oli koht veel tuntud oma viinamägede poolest, kust sai rikkalikult head viinamarja. Praegu arvatakse selle koha peal olevat Tall al-`Umayri (Tall al-'Umayri, Tell Al Umayri, Tall Umayri, Tall el-'Umayri, Tell el Umeiri, Tell el-‘Umeiri), küngas Jordaanias, 10 km ‘Ammānist lõuna pool, Kõrbemaantee ääres Mādabā tasandiku põhjaserval. Aabel-Keramimi on seostatud ka Tell Jawaga, Na'uriga (umbes 14 km ‘Ammānist) ja Tell Sahabiga (12 km ‘Ammānist kagus).[viide?] Koht oli asustatud 3000 eKr kuni 500 eKr. Ta oli seotud ammonlaste kuninga Baalisega. Piibli-ajal oli Aabel-Keramim ammonlaste halduskeskus lõunapiiril moablastega.[viide?]
Muusikaturundus

Muusikaturundus (inglise keeles music marketing) on turunduse alaliik, kus eesmärgiks on viia kokku muusika ja muusikatarbijad. Muusikaturundus rakendab mitmesuguseid turundusvahendeid, näiteks kuvandiloome, reklaam, muusika levitamine, promotsioon jpm. Muusikaturundust võib jagada kaheks peamiseks võimalikuks turunduslähenemiseks: peavooluartistidele (mainstream) või kõrvalvooluartistidele (underground) sobilik turundus. Esimene on kulukam ja konventsionaalsemate meetoditega ning on suunatud laiale sihtrühmale, teine põhineb rohkem isetegemisel, on seetõttu odavam ning sageli suunatud kitsamale sihtrühmale. Juko-Mart Kõlar: "Eesti esimene muusikaturunduse kogumik" Sirp, 14. oktoober 2010 Ojasild, M. (2010), Äriasjad ehk Sissejuhatus Muusikaturundusse, ISBN 978-9949-21-347-4.
Mihhail Jampolski

Mihhail Jampolski (Михаил Бениаминович Ямпольский, sündinud 6. detsembril 1949 Moskvas) on vene kulturoloog. Ta töötab New Yorgi Ülikoolis võrdleva kirjandusteaduse ja slavistika alal. Andrei Belõi preemia[viide?]
Kulturoloogia

Kulturoloogia on teadusharu, mis tegeleb kultuuri uurimisega. Kulturoloogia haarab nii empiirilise uurimise kui kultuuriteooria. Kulturoloogia termini võttis kasutusele Leslie White.
Juri Tsivjan

Juri Gavrilovitš Tsivjan (vene Юрий Гаврилович Цивьян; sündinud 7. augustil 1950) on kinouurija ja kultuurisemiootik. Ta töötab California Ülikoolis. Lotman, Juri; Tsivjan, Juri 1994. Dialog s ekranom. Tallinn: Aleksandra. Tsivjan, Juri 1997. Röntgen, kirurgia, mikroskoop varajase filmikunsti semiootikas. (Tõlkinud Kajar Pruul.) Vikerkaar 10/11, lk. 106jj.
FC Eston Villa

FC Eston Villa on Eesti jalgpalliklubi, mis peab oma kodumänge Sõle kunstmurustaadionil. Klubi lõid 2002. aastal jalgpallihuvilised. Samast aastast on mängitud ka liigajalgpalli III-V liigas. 2007. aastal loodi võistkonna paremaks majandamiseks MTÜ FC Eston Villa. 2014. aastal mängiti Eesti IV liiga põhja tsoonis. 2016. aastal oli Eston Villa esindatud nii III kui ka IV liigas. FC Eston Villa koduleht
Andrus Raissar

Andrus Raissar (sündinud 15. septembril 1974 Tartus) on endine Eesti modell. Ta on õppinud Jõgeva 2. Keskkoolis (1980–1989), Tartu 17. Kutsekeskkoolis (1989–1992) auto ehitus ja remont.[viide?] Aastal 2001 lõpetas M. I. Massaažikoolis klassikalise massaaži erialal.[viide?] Koos mänedžer Margus Turuga asutas poistebändi 6-Pack, mis saavutas 1997. aastal Raadio 2 saates "Aasta hitt" teise koha looga "Seest läeb hing". 1996. aastal pälvis ta "Mister Estonia" tiitli. Andrus Raissar oli aktiivne ja Eesti videoreklaamides enim osalenud meesmodell aastatel 1997–2013. Ta on esinenud ettevõtete Valio, Risso, Telia, Cartini, A Le Coq, Kalev, Dahl, Postimees, Sõnumileht, Alexela jm videoreklaamides. Ta on olnud moedemonstratsioonidel kindlate moeloojate modell.[viide?] 2000. aastal pälvis ta rahvusvaheliselt žüriilt Eesti tippmodelli auhinna. 1996 – meistersportlase kandidaat poksis (poolraskekaal, treener Igor Heinmets)[viide?] 1998–2003 – Jõgevamaa meister jalgpallis (väravavaht). Ta on mänginud väravavahina peale Jõgevamaa klubide veel Tartu JK Tammeka, Nõmme Kalju FC ja FC Karud, lõpetanud jalgpallurikarjääri vigastuse tõttu aastal 2006.[viide?] 2006 – Kesk-Eesti ralli 5. koht[viide?] 2006 – Autotootja Citroeni tehase katsesõitja koos Urmo Tootsiga Lõuna-Eesti rallil (Citroen C2R2) 2020 – Maksim Vilde (Eesti meistersportlane poksis) ajutine treener[viide?] alates 2019 – eratreener [viide?] Valdo Jahilo. Kaks meest kuueses pakis taas laval. SL Õhtuleht, 2. aprill 2001. Kirsi Kender. Mister Estonia 96 on Jõgevalt, Ärileht, 6. mai 1996 Valdo Jahilo. Eesti Tippmodellid 2000. SL Õhtuleht, 25. oktoober 2000 Rando Aav. Andrus Raissar käib rallimeistrist onu jälgedes. Rally.ee, 2006. Postimehe videoreklaam A. Le Coqi videoreklaam Alexela Oili videoreklaam Stuudiolindistus 6-Pack "Soov"
Jan Lubodzieski

Jan Lubodzieski (surnud 24. märtsil 1562) oli Chełmno piiskop aastatel 1551–1562. Lubodzieski sai 1547. aasta 21. juulil Ermlandi toomhärraks. Tal olid küllaltki tihedad sidemed Poola kuninga usaldusmehe Stanislaus Hosiusega ning pärast seda, kui viimane Chełmno piiskopi kohalt lahkus ja Ermlandi piiskopiks sai, nimetati Luboziedski tema eelmisele ametikohale. 18. novembril nimetas paavst ta ametisse, 28. aprillil 1552 konsekreeriti ta piiskopiks ja veidi hiljem kohtus ta Toruńis (Thornis) ka kuningas Zygmunt II Augustiga. Lubodzieski püüdis Chełmno piiskopina jätkata eelkäijate poliitikat ehk hoiduda Gniezno peapiiskopi sufragaaniks muutumast ja vihjas sellele, et kuulub Riia peapiiskopi alla. Seetõttu ei läinud ta 1556. aastal ka Gnieznos toimunud sinodile, kuid pole teada, kuidas ta oma minematajätmist täpselt põhjendas. 1560. aastal tekkis Luboziedskil tüli protestantliku Toruńi linnaga. Gniezno peapiiskop oli linna juba 1558. aastal kirikuvande alla pannud, misjärel linlased olid abi saamiseks pöördunud Poola kuninga Zygmunt II ja Preisimaa hertsogi Albrechti poole. Kuningas kinnitaski samal aastal linnale usuvabadusprivileegi, kuid kaks aastat hiljem pani ka Lubodzieski linna kirikuvande alla. Nüüd pöördus Toruń Riia peapiiskopi Wilhelmi poole, kes käskis oma sufragaanil Lubodzieskil linna usuline ahistamine lõpetada. Sama nõudis ka kuningas Zygmunt ning 1561. aasta alguses tühistaski Chełmno piiskop kirikuvande. 1562. aasta alguses Lubodzieski suri ning uueks Chełmno piiskopiks sai Stanisław Żelisławski.
Liu Xiaobo

Liu Xiaobo (hiina keeles 刘晓波, pinyin'is Liú Xiǎobō; 28. detsember 1955 Changchun – 13. juuli 2017 Shenyang) oli hiina inimõiguslane. Liu Xiaobo oli kirjanduskriitik ja Hiina PEN-klubi esimees. Ta osales ülikooli professorina 1989. aasta Tian'anmeni väljaku meeleavaldusel. Detsembris 2009 mõisteti talle riigivastase tegevuse eest 11 aasta pikkune vanglakaristus. Aastal 2010 pälvis ta Nobeli rahuauhinna.
Felix Kibbermann

Felix Kibbermann (3. detsember 1902 Rakvere – 27. detsember 1993 Tartu) oli saksa filoloog, pedagoog, leksikograaf ja maletaja. Felix Kibbermann õppis Tartu Ülikoolis filosoofiat ja germaani filoloogiat. Stuudium lõppes 1928. aastal magistritöö kaitsmisega filosoofiast. Pärast ülikooli lõpetamist töötas Felix Kibbermann õpetajana Petseri gümnaasiumis, kuhu stipendiumi toetusel vakantset kohta täitma läks. 1935. aastal sai ta õpetajakoha Tartu Treffneri gümnaasiumis. 1939. aastal alustas Kibbermann kooliõpetaja töö kõrvalt tööd Tartu Ülikoolis, kus juhatas 1939–1940 võõrkeelte didaktilis-metoodilist seminari ning oli aastatel 1940–1941 ja 1946–1948 õppeülesandetäitja. Sõja järel asus Kibbermann tööle Tartu 5. keskkooli, kus töötas 1958. aastani. 1948–1970 töötas Kibbermann Tartu Ülikoolis saksa keele õppejõuna, sealhulgas oli aastatel 1963–1970 saksa filoloogia kateedri juhataja. Praktilisest õpetajatööst kasvas välja vajadus õppevahendite järele, mida Kibbermann koostas veel pensionipõlveski. 1966 ilmus "Methodik des Deutschunterrichts an den Schulen Sowjetestlands", 1968. aastal "Die Deutsche Ortographie" 1972. aastal "Saksa keele õpik edasijõudnuile", kaasautorina ilmus 1964. aastal "Praktische deutsche Phonetik für Esten" (koos Kallista Kanniga) ja 1968. aastal "Saksa keele õpik kõrgematele koolidele". Veel pensionipõlveski ei kaotanud ta sidet ülikooliga, osaledes pikka aega riikliku eksamikomisjoni ja saksa keele kandidaadieksamite komisjoni töös ning tehes ülikoolile tõlketöid. Koostöös Kallista Kanni, Elisabeth Kibbermanni ja Salme Kirotariga anti 1964. aastal välja eesti-saksa sõnaraamat, mille uusim trükk ilmus 2003. aastal. Felix Kibbermanni peamiseks hobiks oli male. 1921. aastal Tartus peetud Eesti koolinoorte esimestel esivõistlustel oli F. Kibbermann kaheksa osavõtja hulgas teine, võitjast vaid pool punkti järel. 1924. aastal tuli ta esimeseks üliõpilasmeistriks. 1933. aastal jagas Kibbermann Eesti meistrivõistlustel 3.–5. kohta, 1934. aastal 4.–7. kohta ja 1935. aastal 4.–5. kohta. Viimase turniiri põhjal koostati ka Eesti koondis, kes sõitis oma esimesele maleolümpiale Varssavisse. 1935. aastal Varssavis maleolümpiakoondisse kuulus ka Felix Kibbermann. Kuna olümpiamängudel käis ametlik asjaajamine prantsuse keeles, valiti Kibbermann kui selle keele mõistja meeskonna kapteniks. 1941. aasta aprillis peetud esimestel Eesti NSV meistrivõistlustel jäi Kibbermann koos Johannes Türniga jagama 1.–2. kohta. Järelmatšis oli siiski parem Türn.
Mullahorisont

Mullahorisondid ehk mulla geneetilised horisondid on mullatekke ja arenemise käigus kujunevad ja muutuvad üksteise peal lasuvad mullakihid. Iga horisonti iseloomustavad selle tüsedus, värvus, koostis ja muud omadused. Sõltuvalt sellest tähistatakse iga mullahorisonti ladina tähtedega. Horisondid võivad eri muldadel olla erinevad ja nendel on oluline koht muldade tundmisel ja eristamisel. Horisontide järjekord moodustab mullaprofiili.  Pikemalt artiklis Organogeensed mullahorisondid Organogeensed ehk orgaanilised mullahorisondid sisaldavad üle 30 massiprotsendi (umbes 60 mahuprotsendi) orgaanilist ainet.  Pikemalt artiklis Kõduhorisont Kõduhorisont ehk O-horisont (vananenud nimetus A0-horisont) on kõige pealmine mullahorisont metsades, rohtlas vastab sellele rohukuluhorisont. See koosneb madala lagunemisastmega risutsoonist (OL ehk Ol ehk O1), fermentatsioonitsoonist (OF ehk Of ehk O2) ja huumusetsoonist (OH ehk Oh ehk O3).  Pikemalt artiklis A-horisont Huumushorisont ehk A-horisont (vananenud nimetus A1-horisont) on enim humifitseerunud orgaanilist ainet sisaldav akumulatiivne mullahorisont, mis paikneb O-horisondi all.  Pikemalt artiklis Turbahorisont Turbahorisont ehk T-horisont (vananenud nimetus At-horisont) on orgaaniline horisont, mis on tekkinud maapinnal, turvast moodustavate taimede jäänustest. Vesi ja happeline keskkond pidurdavad selle lagunemist.  Pikemalt artiklis Mineraalsed mullahorisondid Mineraalsed mullahorisondid sisaldavad alla 30 mahuprotsendi orgaanilist ainet.  Pikemalt artiklis Väljauhtehorisont Väljauhtehorisont ehk eluviaalhorisont ehk lessiveerunud horisont ehk E-horisont (vananenud nimetused A2-horisont, A2B-horisont) on mullaprofiili ülaosas eristuv hele värvusega mullahorisont.  Pikemalt artiklis B-horisont Sisseuhtehorisont ehk B-horisont on mullahorisont, kuhu kogunevad vees lahustunud ained.  Pikemalt artiklis Gleihorisont Gleihorisont ehk G-horisont on sinakas või rohekas mullahorisont, mis tekkib pideva gleistumise korral.  Pikemalt artiklis Lähtekivim (mullateadus) Lähtekivim ehk C-horisont on mullatekkeprotsessist haaratud pinnakatte ülemine osa, mis võtab otseselt osa mulla moodustumisest.  Pikemalt artiklis Aluskivim Aluskivim ehk D-horisont on kivimid, mille peale moodustub muld ja mida mullatekkeprotsessid ei mõjuta või mõjutavad väga vähe. Mulla teket vaadeldakse sageli lihtsustatult: nii, et all paiknevad kivimid peenestuvad ja segunevad muude ainetega. Sageli on asi märksa keerulisem ja isegi segasem. Näiteks võivad täielikult välja kujunenud mullad mattuda tuule või vee poolt kohale kantud setete alla, mis seejärel ise pikapeale lagunevad ja mullastuvad. Niisugune protsess esineb sagedamini rannikul. Selle tulemusena võib muld sisaldada mitut põhimõtteliselt ühesugust horisonti, mida eristatakse ette pandud numbriga. Number tähistab mattunud horisonti. Näiteks on võimalik, et mingil mullal eristatakse horisondid O, A1, A2, B3, 2A2, 2B21, 2B22 ja 2C, kus 2A2 ja sellele järgnevad horisondid on mattunud. Loit Reintam. Märksõnu mullateadusest ja ökoloogiast
Intervisiooni lauluvõistlus

Intervisiooni lauluvõistlus oli idabloki analoog Eurovisiooni lauluvõistlusele.
Rautatientori metroojaam

Rautatientori metroojaam (soome keeles Rautatientorin metroasema; rootsi keeles Järnvägstorgets metrostation) on üks Helsingi metroo 30 jaamast. Asub Kluuvi linnaosas, Kamppi ja Helsingi Ülikooli metroojaama vahel. See avati 1. juulil 1982. Novembris 2009 oli seal veeavarii. Jaama alaosa avati jälle 15. veebruaril 2010.
Łomża

Łomża on maakonnaõigustega linn Poolas Podlaasia vojevoodkonnas, Łomża maakonna keskus. Asub Narewi jõe ääres. Linnaõigused sai aastal 1418. Linna koduleht
Bartoszyce maakond

Bartoszyce maakond on 2. järgu haldusüksus (maakond) Kirde-Poolas Warmia-Masuuria vojevoodkonnas. Bartoszyce maakonna koduleht
Veelahkmeahelik

Veelahkmeahelik on mäeahelik, mis on veelahe jõgede valglate vahel. Tegelikult on peaaegu iga mäeahelik mingis piirkonnas veelahkmeahelik, kuid see on nime järgi näha vaid üksikutel juhtudel. Tuntumad veelahkmeahelikud on Suur Veelahkmeahelik Austraalias, Suur-Kaukasuse Peaahelik, veelahkmeahelikud Karpaatides ja Uurali mäestikus jne.
Great Portland Streeti metroojaam

Great Portland Street'i metroojaam (inglise keeles Great Portland Street tube station) on üks Londoni metroo 273 jaamast. Asub Westminsteri linnaosas Regent's Parki lähedal. See avati 10. jaanuaril 1863.
Poola linnade loend

Poola linnade loend loetleb Poola linnu. Poola Statistikaameti andmeil on 1. jaanuaril 2023 Poolas 979 linna. Elanike arvult jagunesid need järgmiselt: 1 linn üle 1 000 000 elanikuga (Varssavi) 4 linna 500 000 kuni 999 999 elanikuga (Kraków, Wrocław, Łódź, Poznań) 6 linna 250 000 kuni 499 999 elanikuga (Gdańsk, Szczecin, Bydgoszcz, Lublin, Białystok, Katowice) 26 linna 100 000 kuni 249 999 elanikuga, 46 linna 50 000 kuni 99 999 elanikuga, 94 linna 25 000 kuni 49 999 elanikuga, 221 linna 10 000 kuni 24 999 elanikuga, 187 linna 5 000 kuni 9 999 elanikuga, 220 linna 2 500 kuni 4 999 elanikuga, 149 linna alla 2 500 elanikuga. Vojevoodkondade lühendid: DŚ – Alam-Sileesia vojevoodkond KP – Kujawy-Pomorze vojevoodkond LB – Lublini vojevoodkond LS – Lubuszi vojevoodkond ŁD – Łódźi vojevoodkond MP – Väike-Poola vojevoodkond MZ – Masoovia vojevoodkond OP – Opole vojevoodkond PK – Podkarpacie vojevoodkond PL – Podlaasia vojevoodkond PM – Pomorze vojevoodkond ŚL – Sileesia vojevoodkond ŚK – Święty Krzyżi vojevoodkond WM – Warmia-Masuuria vojevoodkond WP – Suur-Poola vojevoodkond ZP – Lääne-Pomorze vojevoodkond # A B C D E F G H I J K L M N O P Q R S Š Z Ž T U V W Õ Ä Ö Ü X Y
Inglise tähestik

Tänapäeva inglise tähestik on ladina tähestikul põhinev tähestik, mis koosneb 26 tähest. Mõnikord /æ/ Iiri inglise keeles Mõnikord Austraalia ja Iiri inglise keeles ja tavaliselt India inglise keeles (kuid tihti loetakse seda valeks, eriti Suurbritannias) Šoti inglise keeles /ɔr/ (/ɔər/?) Iiri inglise keeles in compounds such es-hook Eriti Ameerika inglise keeles ei hääldata häälikuühendit "el" mitteametlikus kõnes. (Merriam Webster's Collegiate Dictionary, 10th ed). Tavalised kõnekeelsed hääldused on /ˈdʌbəjuː/, /ˈdʌbəjə/ja /ˈdʌbjə/, eriti terminites nagu www. Briti inglise keeles ja Kanada inglise keeles Ameerika inglise keeles mõnes muus dialektis
Korporatsioon Fraternitas Academica

Korporatsioon Fraternitas Academica oli Tartus 1881. aastal asutatud baltisaksa üliõpilaskorporatsioon. Asutati 15. mail 1881 Venemaa sakslaste korporatsioonina ning võeti ka Chargiertenconventi liikmeks. Liikmete hulka kuulus ka palju venelasi, lätlasi, eestlasi ja juute. 1891. aastal sundis Chargiertenconvent Fraternitas Academica ühe liikme ausõnamurdmise pärast laiali minema. 1908. aastal korporatsioon taastati ja võeti 1918. aastal uuesti Chargiertenconventi liikmeks.
Korporatsioon Lettonia

Korporatsioon Lettonia on 1870. aastal Tartus asutatud läti üliõpilaskorporatsioon. Korporatsioon Fraternitas Estica on Lettonia sõprusorganisatsioon. Tartu lätlased asutasid 1870. aastal registreerimata läti üliõpilaste seltsi, mis 1881. aasta detsembris muudeti korporatsiooniks Fraternitas Lettica. 11. mail 1882 võeti korporatsioon Lettonia nime all Chargiertenconventi liikmeks. Samal ajal ei lubatud Eesti Üliõpilaste Seltsil asutada eestlaste korporatsioon Vironiat. 1890. aastatel tekkisid kontaktid noorlätlastega, kellega suhtlemisest lubati algul hoiduda. 25. oktoobril 1905 astus Lettonia Chargiertenconvetist ise välja. Koos korporatsioon Rutheniaga oli Lettonia Chargiertenconventi ainus mittesakslastest koosnev liige. Läti üliõpilaste kirjandusõhtud Tartus http://lettonia.lv/
Korporatsioon Tarbatonia

Korporatsioon Tarbatonia oli 1870. aastal Tartus asutatud baltisaksa üliõpilaskorporatsioon. Võeti pärast asutamist 1884. aastal Chargiertenconventi liikmeks, kuid saadeti juba 8. mail 1887 laiali. Selle põhjuseks oli ebaväärikas käitumine, mille üksikasjad on jäänudki ebaselgeks.
Stala & SO.

Stala & SO. on meloodilist rock'i viljelev Soome ansambel. Bänd on asutatud 1997. aastal ning selle juhtfiguur on laulja Stala ehk Sampsa Astala, kes laulukirjutaja ja produtsendina on teinud koostööd paljude artistidega. Algselt oli bändi nimeks So., aga kuna bändi laulja Stala plaanis ka omanimelist sooloalbumit, aga muusikat tegev bänd oleks sama olnud, saigi bändi nimeks 2010. aastal Stala & So. 2011. aastal osales bänd ka Soome Eurovisiooni eelvoorus "Euroviisut" looga "Pamela". Bänd esines 3. poolfinaalis 28. jaanuaril, kus sai edasi ka 12. veebruaril toimuvale finaali Turu linnas. Sealt aga edasi superfinaali ehk kolme parema sekka ei pääsetud. "Üks meie sõber kuulis lugu ja soovitas osaleda avalikul konkursil. Osalejaid oli kokku 270 ja nende seast pääsesid lood poolfinaali. Üllatuseks olime me üks nendest," ütlesid Sami J. ja Stala bändist. Viimased on koos õppinud ka Orimattilas muusikatehnoloogiat. 2011. aasta veebruaris ilmus bändi esimene album It Is So., mis septembris ja oktoobris ilmus nii Jaapanis, Kagu-Aasias, Saksamaal ja Põhja-Ameerikas. 2011. aasta sügisel ilmus EP "Gimme Five" viie uue looga. 2012. aasta märtsis läks Stala & SO. Euroopa tuurile USA bändiga Vain ning esineti Suurbritannias, Saksamaal, Belgias, Rootsis ja Norras. Pärast Euroopa tuuri algas lugudde kirjutamine uue albumi jaoks ning sai alguse koostöö Ameerika produtsendiga Beau Hill. Uus album "Play Anohter Round" ilmus 2013. aasta veebruaris. It Is So. (2011) Gimme Five (EP) (2011) Play Another Round (2013) Naughty Or Nice (EP) (2013) Praegu kuuluvad bändi koosseisu: Stala (Sampsa Astala) – vokaal Nick Gore (Niko Hurme) – basskitarr, taustavokaal Hank – trummid Sami J. – soolokitarr, taustavokaal Pete Vaughn – rütmikitarr, taustavokaal Stala & SO. koduleht Bändi Twitter Bändi Facebook Bändi Myspace <references>Sampsa Astala (KitaStala) on TwitterStala & SO. -bändi euroviisuehdokkaanaStala & So. : It Is So. – Levykauppa Äx [2] Sampsa Astala (KitaStala) on Twitter Stala & SO. -bändi euroviisuehdokkaana[alaline kõdulink] [1]
Uldis Augulis

Uldis Augulis (sündinud 16. märtsil 1972 Dobeles) on Läti poliitik, alates 15. septembrist 2023 Läti sotsiaalminister. Ta oli samas ametis ka 22. jaanuarist 2014 kuni 23. jaanuarini 2019. Ta lõpetas 2003. aastal Läti Ülikooli majandusteaduskonna bakalaureusena ärijuhtimise erialal. 1990–1996 oli Augulis põllumajandusettevõtte Īves kaasomanik ja alates 1996 on ta põllumajandusettevõtte Auguji omanik. 2000–2006 oli Augulis Berze vallavanem. 2006–2008 oli ta seimi liige. 2007–2008 oli ta põllumajandusministeeriumi parlamendisekretär. 2008–2009 oli ta sotsiaalministri parlamendisekretär. Alates 12. märtsist 2009 kuni 3. novembrini 2010 oli ta sotsiaalminister Valdis Dombrovskise esimeses valitsuses. Alates 3. novembrist 2010 kuni 25. oktoobrini 2011 oli ta Läti transpordiminister Valdis Dombrovskise teises valitsuses. Augulis kuulub Läti Põllumeeste Liitu. Augulis äratas tähelepanu sellega, et ta eelistas maanteede ja raudteede kaasajastamist Riia ja Moskva vahel Euroopa Liidu regionaalarengu projektidele, näiteks Rail Balticale, mille jaoks tal ei jätkunud enese sõnul raha. 7. aprillil 2011 teatas ajakirjandus, et Läti on ilma jäänud 12,2 miljonist eurost Rail Balticaga viivitamise tõttu. Augulis lubas rajada Riiast Moskvasse neljarealise kiirtee ja lootis, et Euroopa Liit rahastab selle rajamist 85% ulatuses, aga samal päeval teatas Euroopa Liidu transpordivolinik Siim Kallas, et Euroopa Liit ei anna mingil juhul sellise kiirtee rajamiseks raha. Kuid Venemaa transpordiminister Igor Levitin teatas pärast kohtumist Augulisega, et Riia ja Moskva vahelise kiirraudtee projekt on üha suureneva reisija- ja kaubakäibe tõttu majanduslikult õigustatud ja midagi poliitilist selles ei ole. Elulugu Läti valitsuse kodulehel Uldis Augulis Twitteris
Islandi president

Islandi president on Islandi riigipea. Presidendi residents on Bessastaðir, mis asetseb Reykjavíki lähedal. Presidendi valib rahvas. Tema ametiaeg on neli aastat. Sama isik võidakse ametisse valida piiramatu arv kordi. Islandi riigipeade loend
Helmi Tohvelmani nimeline auhind

Helmi Tohvelmani nimeline auhind on üks Eesti teatri aastaauhindadest, mille Eesti Teatriliit annab silmapaistva lavalise liikumisega näitlejale või liikumisjuhile, kelle liikumisseade ühele või mitmele lavastusele väärib esiletõstmist. Auhind asutati 2000. aastal teatrikriitik Margot Visnapi ettepanekul ja Eesti Teatriliidu juhatuse otsusega. Auhind antakse üle Helmi Tohvelmani sünnipäeval 13. oktoobril tema kodukohas Väätsal. Auhinna üleandmist korraldab Väätsa Põhikool koos Eesti Teatriliiduga. Alates 2010. aastast antakse auhinda välja iga kahe aasta tagant. Auhinnaga kaasneb Tõnu Tormise kujundatud aukiri ja Eesti Kultuurkapitali rahaline preemia. Helmi Tohvelmani nimeline auhind. Eesti Teatriliidu veebisait.
Kim Hwang-sik

Kim Hwang-sik (korea keeles 김황식; sündinud 9. augustil 1948) on Lõuna-Korea jurist ja poliitik. Ta oli 1. oktoobrist 2010 kuni 26. veebruarini 2013 Lõuna-Korea peaminister. Elulugu
Bakir Izetbegović

Bakir Izetbegović (sündinud 28. juunil 1956 Sarajevos) on Bosnia ja Hertsegoviina poliitik, alates 6. novembrist 2010 kuni 20. novembrini 2018 Bosnia ja Hertsegoviina presidentuuri liige. Tema isa oli Bosnia ja Hertsegoviina president Alija Izetbegović. Bakir Izetbegović lõpetas aastal 1981 Sarajevo Ülikooli arhitektina ning töötas seejärel arhitektuurialase konsultandina. Aastal 2006 valiti ta parlamenti. 3. oktoobril 2010 valiti ta Bosnia ja Hertsegoviina presidentuuri bosnia moslemist liikmeks. Ta on olnud presidentuuri esimees 10. märtsist 10. novembrini 2012, 10. märtsist 17. novembrini 2014, 17. märtsist 17. novembrini 2016 ja 17. märtsist 20. novembrini 2018.